Ovo je članak o filmu.  Za ostala značenja, vidi Rosemary's Baby (razvrstavanje).

***Rosemary's Baby*** (sh. ***Rosemaryna beba***) je američki horor film snimljen 1968. godine u režiji Romana Polanskog poznat kao jedan od komercijalno najuspješnijih hollywoodskih ostvarenja svog vremena, ali i najuticajnijih ostvarenja žanra.

Predstavlja adaptaciju istoimenog romana Ire Levina. Naslovni lik, koga tumači Mia Farrow, je Rosemary, supruga siromašnog teatarskog glumca Guya Woodhousea (čiji lik tumači John Cassavetes) koja se sa njim useljava u neogotičku zgradu u središtu New Yorka i postaje predmetom neobičnog zanimanja njenih ostarjelih i ekscentričnih susjeda. Radnja prikazuje kako se Rosemary sa vremenom počne suočavati sa nizom neobičnih i zastrašujućih događaja, pogotovo nakon što zatrudni, te postaje uvjerena kako su njeni susjedi u stvari pripadnici tajnog satanističkog kulta koji misle žrtvovati njenu bebu.

*Rosemary's Baby* je predstavljao prvi hollywoodski film u karijeri Romana Polanskog, a zbog sličnosti teme se često smatra drugim dijelom njegove tzv. "stanarske" trilogije (koju još tvore *Repulsion* iz 1965. i *The Tenant* iz 1976. godine). Miji Farrow, koja se zbog angažmana u filmu posvađala, a potom i razvela od tadašnjeg muža Franka Sinatre, uloga Rosemary je bila najuspješnija u karijeri i dala joj status filmske zvijezde. I sam film *Rosemary's Baby* postigao izuzetan komercijalni uspjeh i dobio brojne pohvale od strane kritičara, koji su držali kako je Polanski izuzetno vješto izgradio napetost stvorivši izuzetno uznemirujuće ostvarenje koje će kulminirati u mračnoj, antologijskoj završnici. Uspjeh *Rosemary's Baby* je tokom sljedećih godina potakao niz drugih hollywoodskih studija da snimaju viskobodužetna horor-ostvarenja na temu Satane i satanizma, a što će sljedeće decenije kulminirati sa naslovima kao što su *Egzorcist* i *Predskazanje*.

*Rosemary's Baby* je 1976. dobila nastavak u obliku televizijskog filma pod naslovom *Look What's Happened to Rosemary's Baby* gdje je lik Rosemary tumačila Patty Duke. Godine 2010. je, pak, snimljen remake u obliku istoimene televizijske miniserije gdje je glavni lik tumačila Zoe Saldana.

Priča
-----

Film počinje kada se Rozmari Vudhaus, mlada i naivna domaćica, useli u stan u Njujorku. Njen suprug, Gaj, je slabo poznat glumac koji bi uradio sve da postane popularan. Njihov život se odvija normalno, uprkos dosadnim starijim susedima sa kojima su se slučajno upoznali. Rozmari ubrzo ostaje u drugom stanju. Sve bi bilo uobičajeno da ona svako veče nema noćne more i da nekoliko njenih prijatelja iznenada ne umire. Pritom, bol koji oseća u stomaku, daleko je od prihvatljivog za trudnice. Povezujući činjenicem i hvatajući detalje, Rozmari zaključuje da su ljudi oko nje u dosluhu. Iako već u devetom mesecu, prikuplja poslednju snagu da svakodnevno istražuje satanističke rituale za koje sumnja da se sprovode nad njom. Na kraju otkriva da su njene komšije, kao i njen suprug, vešci i veštice a da je dete koje nosi u utrobi - dete samog Satane. Kraj filma je veoma uznemirujuć i izaziva osećaj nemoćnosti i straha.

Uloge
-----

| Glumac | Uloga |
| --- | --- |
| Mija Farou | Rozmari Vudhaus |
| Džon Kasavetes | Gaj Vudhaus |
| Rut Gordon | Mini Kastevet |
| Sidni Blekmer | Roman Kastevet |
| Moris Evans | Hač |
| Ralf Belami | dr. Sapirstejn |
| Čarls Grodin | dr. Hil |
| Viktorija Vetri | Teri Đinofrio |
| Toni Kertis | Donald |

Prijem filma
------------

Roman Polanski je koristio veoma uznemirujuće kadrove i muziku da izazove neponovljiv osećaj napetosti i jeze. Iako u celom filmu postoje svega dve scene tipične za horor filmove, Rozmarina beba se smatra jednim od najboljih horora svih vremena. Američki filmski institut je 2001. godine ovaj film stavio na 9. mesto, na listi **100 najuzbudljivijih filmova svih vremena**.

Glumica Rut Gordon je 1968. godine dobila Oskar za najbolju sporednu glumicu, za ulogu Mini Kastevet u ovom kultnom hororu.

Izvori
------

1. ↑  „*Rosemary's Baby*, Box Office Information". The Numbers. Pristupljeno 29. I 2012.

Vanjske veze
------------

* *Rosemary's Baby* na sajtu IMDb
* *Rosemary's Baby* na filmskoj bazi podataka TCM
* *Rosemary's Baby* na AllRovi-u
* *Rosemary's Baby* na Rotten Tomatoes-u ()
* *Dialogue Transcript*, Script-o-rama .
* „William Castle's involvement in the film", *Faber & Faber*, Film in focus, arhivirano iz originala na datum 2008-08-29, pristupljeno 2016-02-16 .
* *The many faces of Rosemary’s baby*, PL: Culture .

| * p
* r
* u
Roman Polanski |
| --- |
| Filmovi koje je režirao | 

|  |  |
| --- | --- |
| 1960-e | 
* *Nož u vodi* (1962)
* *Repulsion* (1965)
* *Cul-de-Sac* (1966)
* *The Fearless Vampire Killers* (1967)
* *Rosemary's Baby* (1968)

 |
| 1970-e | 
* *Macbeth* (1971)
* *What?* (1972)
* *Chinatown* (1974)
* *The Tenant* (1976)
* *Tess* (1979)

 |
| 1980-e | 
* *Pirates* (1986)
* *Frantic* (1988)

 |
| 1990-e | 
* *Bitter Moon* (1992)
* *Death and the Maiden* (1994)
* *The Ninth Gate* (1999)

 |
| 2000-e | 
* *The Pianist* (2002)
* *Oliver Twist* (2005)

 |
| 2010-e | 
* *The Ghost Writer* (2010)
* *Carnage* (2011)

 |
| Kratkometražni filmovi | 
* *Rower* (1955)
* *Uśmiech zębiczny* (1957)
* *Rozbijemy zabawę* (1957)
* *Morderstwo* (1957)
* *Two Men and a Wardrobe* (1958)
* *Lampa* (1959)
* *When Angels Fall* (1959)
* *Le Gros et le maigre* (1961)
* *Ssaki* (1962)
* *La rivière de diamants* (1964)
* *Cinema Erotique* (2007)
* *A Therapy* (2012)

 |

 |
| Srodne teme | 
* Slučaj seksualnog zlostavljanja Romana Polanskog
* *Mia and Roman*
* *Roman Polanski: Wanted and Desired*

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 316751629
* LCCN: n2008059564
* GND: 4307497-2
* SUDOC: 14512939X
* BNF: cb16201172q (podaci)

 |